****

**V I L J A N D I L I N N**

**LINNAVOLIKOGU**

**EELARVE- JA ARENGUKOMISJONI**

**KOOSOLEKU PROTOKOLL**

Viljandi

 20. veebruar 2025 nr 1-8/25/37

Algus kell 16.00, lõpp kell 18.27

**Koosolekut juhatas** Helmut Hallemaa

**Protokollis** Maria Kuldkepp

**Võtsid osa liikmed:** Harri Juhani Aaltonen, Helmut Hallemaa, Timo Tints (Teams), Tõnis Tulp, Juhan-Mart Salumäe, Villem Varik (Teams), Kaspar Taimsoo, Innar Susi, Gunnar Veermäe, Malle Vahtra (Teams)

**Puudusid:** Rain Hüva, Valter Kraavi

**Võtsid osa asendusliikmed:** Vallo Kirs (Teams), Tuuli Soomets (V. Kraavi asendusliige), Kert Kärner (Teams)

**Koosolekul viibisid:** linnapea Johan-Kristjan Konovalov, abilinnapea Are Tints, Viljandi Linnaraamatukogu juhataja Reet Lubi, Sakala Keskuse juhataja Kati Velner, Viljandi Nukuteater direktor Altmar Looris, Viljandi Laste Ja Perede Tugikeskuse juhataja Siiri Kruuse, Viljandi linnavalitsuse ehitusprojektide spetsialist Kätrin Kell (Teams), sotsiaalameti juhataja Karin Kiis, peaarhitekt-arhitektuuriameti juhataja Jaak Reinula (Teams)

Koosolek toimus füüsiliselt raekojas ja elektrooniliselt Microsoft Teamsi vahendusel.

Päevakorra läbirääkimised.

Kinnitati järgmine päevakord.

**PÄEVAKORD:**

1. Loa andmine varaliste kohustuste võtmiseks (2025/324)

2. Viljandi linna arengustrateegia 2040+, Viljandi linna arengukava aastateks 2024–2029

ja Viljandi linna eelarvestrateegia aastateks 2024-2029 ülevaatamise algatamine (2025/325)

3. Viljandi Nukuteatri tegevuse ümberkorraldamine ja hallatava asutuse Viljandi Nukuteater

tegevuse lõpetamine (2025/323)

4. Aruteluteema: Viljandi linnaraamatukogu hoonetes avalike teenuste ümberkorraldamine ning lastega tegelevate asutuste koondamine sinna.

5. Viljandi linnavolikogu eelarve- ja arengukomisjoni põhimäärus, teine lugemine.

6. Viljandi linnavolikogu eelarve- ja arengukomisjoni tööplaani täiendamine: aruteluteemad.

**PÄEVAKORRAPUNKT NR 1**

**Loa andmine varaliste kohustuste võtmiseks (2025/324)**

**KUULATI:**

J.-K. Konovalov tutvustas eelnõu sisu, mille eesmärk on lubada linnavalitsusel võtta varalisi kohustusi ujulateenuse ostmiseks Aqva Hotels OÜ-lt Viljandi linnas perioodil 01.09.2027 – 31.08.2037.

**Küsimused:**

H. Hallemaa, H. J. Aaltonen, J.-M. Salumäe

H. J. Aaltoneni küsimus Viljandi linnavolikogu eelarve- ja arengukomisjoni jaanuarikuu koosolekul ujulateenuse ostmise kohustuse kajastamise kohta Viljandi linna jookva aasta netovõlakoormuses, millele linnapea vastas Viljandi Linnavolikogu jaanuarikuu, 41. istungil, saadab linnavalitsus vastuse ja informatsiooni linnavolikogu eelarve- ja arengukomisjoni liikmetele.

**Sõnavõtud:**

H. J. Aaltonen, H. Hallemaa

**Ettepanek:**

H. Hallemaa – sõnastada otsuse eelnõu preambula lõpuosas, eelviimase ja viimase lõigu vahele, selgemalt ja üheselt arusaadavalt sisuliselt käesolevat otsuse eelnõu arutamist ja otsustamist üldse võimaldavad lepingud: 04.02.2025 allkirjastatud aktsiaseltside OG Elektra ja Nordecon ehitsusleping, lisatav otsusele koos viitega (Lisa 1) ning AS OG Elektra ja Aqua Hotels OÜ koostööleping ujulateenuse korraldamiseks.

Komisjoni esimees küsis, kas keegi komisjoni liikmetest nõuab protokollilise ettepaneku hääletamist. Hääletamist ei nõutud ja komisjon toetas seda konsensusega.

**Ettepanek:**

H. J. Aaltonen **–** volitada Viljandi linnapead või tema asendajat edasivolitamise õigusega valmistama ette Viljandi linna nimel 08.05.2019 Viljandi linna, Viljandi valla ja Aqva Hotels OÜ vahel sõlmitud lepingu muutmise kokkulepet. Selleks volitatakse teda esitama ja vastu võtma kõiki vajalikke avaldusi ja dokumente. Esitama ettevalmistatud lepingu muutmise kokkuleppe Viljandi linna volikogule vastuvõtmiseks.

Komisjoni esimees pani ettepaneku hääletusele.

**Hääletati:**

6 poolt, 4 vastu

Komisjoni esimees pani eelnõu koos muudatusettepanekuga hääletusele.

**Hääletati:**

10 poolt,

**OTSUSTATI:**

Toetada eelnõu „Loa andmine varaliste kohustuste võtmiseks (2025/324)“ koos muudatusettepanekuga.

H. J. Aaltonen lahkus kell 16.30

**PÄEVAKORRAPUNKT NR 2**

**Viljandi linna arengustrateegia 2040+, Viljandi linna arengukava aastateks 2024–2029**

**ja Viljandi linna eelarvestrateegia aastateks 2024-2029 ülevaatamise algatamine (2025/325)**

**KUULATI:**

J.-K. Konovalov tutvustas eelnõu, mille eesmärk on algatada Viljandi linna arengstrateegia 2040+, Viljandi linna arengukava aastateks 2024-2029 ja Viljandi linna eelarvestrateegia aastateks 2024-2029 ülevaatamine.

Komisjoni esimees tegi ettepaneku komisjoni poolt toetada eelnõu. Vastuväiteid ei olnud.

Komisjoni esimees küsis, kas keegi komisjoni liikmetest nõuab otsuse eelnõu hääletust. Hääletust ei nõutud ja komisjon toetas eelnõu konsensusega.

**OTSUSTATI:**

Toetada eelnõu „Viljandi linna arengustrateegia 2040+, Viljandi linna arengukava aastateks 2024–2029 ja Viljandi linna eelarvestrateegia aastateks 2024-2029 ülevaatamise algatamine (2025/325)“.

**PÄEVAKORRAPUNKT NR 3**

**Viljandi Nukuteatri tegevuse ümberkorraldamine ja hallatava asutuse Viljandi Nukuteater**

**tegevuse lõpetamine (2025/323)**

**KUULATI:**

A. Tints tutvustas eelnõu, mille eesmärk on korraldada ümber Viljandi Nukuteatri tegevus ja luua Sakala Keskuse juurde uus struktuuriüksus – Viljandi Nukuteater.

A. Looris – kes hakkaks tegelema kogu Nukuteatri toimimas hoidmisega, siiani olen mina täitnud kõiki kohustusi.

K. Velner – Sakala Keskusel on piisavalt kogemusi ja Altmaril oleks väga tähtis roll endiselt.

**Küsimused:**

H. Hallemaa, K. Taimsoo, J.-M. Salumäe**,** I. Susi

**Sõnavõtt:**

H. Hallemaa

Komisjoni esimees edastas eelarve- ja arengukomisjonile informatsiooni, et käesoleva määruse eelnõu menetlemise juhtiv komisjon, kultuuri- ja spordikomisjon otsustas saata eelnõu teisele lugemisele.

**Ettepanek:**

Komisjoni esimees tegi ettepaneku saata eelnõu II lugemisele. Vastuväiteid ei olnud.

**OTSUSTATI:**

Saata eelnõu „Viljandi Nukuteatri tegevuse ümberkorraldamine ja hallatava asutuse Viljandi Nukuteater tegevuse lõpetamine (2025/323)“ II lugemisele.

**PÄEVAKORRAPUNKT NR 4**

**Aruteluteema: Viljandi linnaraamatukogu hoonetes avalike teenuste ümberkorraldamine ning lastega tegelevate asutuste koondamine sinna.**

**KUULATI:**

A. Tints – tutvustas eelarve- ja arengukomisjonile veelkordselt Viljandi linnaraamatukogu hoonetes avalike teenuste ümberkorraldamise ning ühisprojekti sisu, tegevusi ja linnavalitsuse taotlusi, eesmärke selles.

R. Lubi – sisu poolest hea mõte, raamatukogus käib iga päev 300 inimest, mitmed teenused oleks palju ligipääsetavamad. Küsimus on ruumikasutuses ja planeerimises.

S. Kruuse - ruumide ristkasutus on hea mõte, oleme valmis kompromissiks, et raamatukogu jääks rahule, olen meeskonna töö ja sünergia usku.

K. Kiis – positiivne kontspetsioon, lisaks on rahaliste vahendite kokkuhoidmise võimalus seoses üüritasude vähenemisega.

K. Kell – eelprojekt on valmis, kuid põhiprojektis tuleb muudatusi, hoone ei vasta tänastele tuleohutusnõutele.

K. Velner – galerii ruumile on nõudlust palju. Linna olemasolevates hoonetes ja mujal ruumides praegu selleks lahendusi ei näe.

**Küsimused:**

H. Hallemaa, K. Taimsoo, T. Tulp, I. Susi, J.-M. Salumäe

**Sõnavõtud:**

T. Tulp, H. Hallemaa, K. Taimsoo, A.Tints, J. M. Salumäe

**OTSUSTATI:**

1. Võtta informatsioon teadmiseks.

2. Käsitleda kogu Viljandi linnaraamatukogu hoonetes avalike teenuste ümberkorraldamise ning ühisprojekti tänast arutelu ning selle raames esitatud informatsiooni, tehtud ettepanekuid ja esitatud küsimusi linnavolikogu eelarve- ja arengukomisjonis kaasamise, teabevahetuse ja ideede korje üritusena, aruteluna.

3. Arutada Viljandi linnaraamatukogu hoonetes avalike teenuste ümberkorraldamise ning lastega tegelevate asutuste koondamise ühisprojekti sisendeid, lähteülesannet komisjoni käesoleva aasta maikuu koosolekul.

**PÄEVAKORRAPUNKTID NR 5**

**Viljandi linnavolikogu eelarve- ja arengukomisjoni põhimäärus, teine lugemine.**

**KUULATI:**

H. Hallemaa – Viljandi linnavolikogu juhtkond on taas lauale tõstnud vajaduse uuendada, kaasajastada ja muuta linnavolikogu alatiste komisjonide põhimäärused. See on vägagi loogiline, õige ja põhjendatud, kuna senised kehtivad põhimäärused on ilmselgelt vananenud. Nii on linnavolikogu eelarve- ja arengukomisjoni põhimäärus (edaspidi komisjoni põhimäärus) kehtestatud Viljandi Linnavolikogu 30.12.2009 määrusega nr 23, ja ei ole nii enam ammu reaalse eluga kooskõlas, ei kajasta üldse kas täieliku või osalise kaugosalusega koosoleku töövormi, võimalust. Viljandi Linnavolikogu on 30.11.2023 määrusega nr 43 kehtestanud uuendatud, kaasajastatud ja muudetud kultuuri- ja aspordikomisjoni põhimääruse. Seda oleme arvestanud ka uuendatud ja muudetud eelarve- ja arengukomisjoni põhimääruse eelnõu koostamisel. Viimane oli vastuvõtmiseks praktiliselt valmis juba 2024. aasta märtsis. Jätkame nüüd tööd ja viime läbi selle teise lugemise.

**Sõnavõtud:**

H. Hallemaa, I. Susi, K. Taimsoo

**Ettepanek:**

H. Hallemaa – katkestada Viljandi linnavolikogu eelarve- ja arengukomisjoni põhimääruse II lugemine. Saata soovi korral hiljemalt 10. märtsiks ettepanekud koos põhjendustega põhimääruse täiendamiseks või muutmiseks linnavolikogu eelarve- ja arengukomisjoni esimehele, volikogu spetsialistile ja linnasekretärile.

**OTSUSTATI:**

1. Võtta informatsioon teadmiseks.

2. Katkestada Viljandi linnavolikogu eelarve- ja arengukomisjoni põhimääruse II lugemine.

3. Saata soovi korral ettepanekud koos põhjendustega põhimääruse täiendamiseks või muutmiseks linnavolikogu eelarve- ja arengukomisjoni esimehele, helmut.hallemaa@gmail.com, volikogu spetsialistile, maria.kuldkepp@viljandi.ee, ja linnasekretärile, ene.rink@viljandi.ee, hiljemalt 10. märtsiks k.a.

**PÄEVAKORRAPUNKT NR 6.**

**Viljandi linnavolikogu eelarve- ja arengukomisjoni tööplaani täiendamine: aruteluteemad**

**KUULATI:**

H. Hallemaa tegi ülevaate komisjoni tööplaanist. Lisatud tabelis on toodud ettepanekud Viljandi linnavolikogu eelarve- ja arengukomisjoni tööplaani täiendamiseks tööplaani võetavate aruteluteemade osas.

**Sõnavõtud:**

H. Hallemaa, K. Taimsoo, T. Tulp

**OTSUSTATI:**

1. Võtta informatsioon teadmiseks.

2. Kinnitada Viljandi linnavolikogu eelarve- ja arengukomisjoni tööplaan – aruteluteemad (Lisa 1).

(allkirjastatud digitaalselt) (allkirjastatud digitaalselt)

Helmut Hallemaa Maria Kuldkepp

koosoleku juhataja protokollija